
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


13 Ιουνίου 2018 


ΤΕΥΧΟΣ ΔΕΥΤΕΡΟ 


Αρ 


.Φύλλου 2212 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Τεχνικές Προδιαγραφές νέου τύπου Δελτίου Ταυ¬ 
τότητας Ελλήνων πολιτών. 

2 Σύσταση Ειδικής Επιτροπής Αξιολόγησης του άρ¬ 
θρου 21 του ν. 4369/2016 στην Ελληνική Στατιστι- 
κή Αρχή (ΕΛ.ΣΤΑΤ.). 

3 Παράταση δασικής απαγορευτικής διάταξης κυ¬ 
νηγιού ορισμένου χρόνου σε έκταση 4.900,00 
στρ. περίπου, που βρίσκεται στην περιοχή των 
Τ.Κ. Αγίου Φλώρου, Τ.Κ. Αρφαρών, Τ.Κ. Πλατέως 
του Δήμου Καλαμάτας και Τ.Κ. Σκάλας Δήμου Οι- 
χαλίας, πέριξ του κλωβού προσαρμογής θηραμά¬ 
των του Κυνηγετικού Συλλόγου Καλαμάτας. 


ΑΠΟΦΑΣΕΙΣ 

Αριθμ. 8200/0 - 22468 2 (1) 

Τεχνικές Προδιαγραφές νέου τύπου ΔελτίουΤαυ- 

τότητας Ελλήνων πολιτών. 

Ο ΑΝΑΠΛΗΡΩΤΗΣ ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις του άρθρου 4 του ν.δ. 127/1969 «Περί 
της αποδεικτικής ισχύος των ΑστυνομικώνΤαυτοτήτων» 
(Α'- 29), όπως αυτό τροποποιήθηκε με τις διατάξεις των 
παρ. 2 και 3 του αρ. 55 του ν. 3585/2007 (Α' 148) και της 
περιπτ. β'της παρ. 6 του αρ. 41 του ν. 3731/2008 (Α'263). 

2. Τις διατάξεις των άρθρων 3 και 4 του ν. 1599/1986 
«Σχέσεις Κράτους - Πολίτη, καθιέρωση νέου τύπου δελ¬ 
τίου ταυτότητας και άλλες διατάξεις» (Α'75), όπως αυτά 
τροποποιήθηκαν με τις διατάξεις της παρ. 1 του αρ. 39 
του ν. 1832/1989 (Α'54),των αρ. 2 και 4 του ν. 1988/1991 
(Α' 189) και του αρ. 158 του ν. 4483/2017 (Α' 107). 

3. Τις διατάξεις του π.δ. 123/2016 «Ανασύσταση και 
μετονομασία του Υπουργείου Διοικητικής Μεταρρύθ¬ 
μισης και Ηλεκτρονικής Διακυβέρνησης, ανασύστα¬ 
ση του Υπουργείου Τουρισμού, σύσταση Υπουργείου 
Μεταναστευτικής Πολιτικής και Υπουργείου Ψηφιακής 
Πολιτικής, Τηλεπικοινωνιών και Ενημέρωσης, μετονο¬ 
μασία Υπουργείων Εσωτερικών και Διοικητικής Ανασυ¬ 


γκρότησης, Οικονομίας, Ανάπτυξης και Τουρισμού και 
Υποδομών, Μεταφορών και Δικτύων» (Α'208). 

4. Τις διατάξεις της υπ' αριθμ. Υ186 από 10.11.2016 
απόφασης του Πρωθυπουργού «Ανάθεση αρμοδιοτή¬ 
των στον Αναπληρωτή Υπουργό Εσωτερικών Νικόλαο 
Τόσκα» (Β'3671). 

5. Την υπ'αριθμ. 8200/0-297647 από 10-4-2018 κοινή 
υπουργική απόφαση «Έκδοση νέου τύπου Δελτίου Ταυ¬ 
τότητας Ελλήνων πολιτών» (ΒΊ476). 

6. Τις διατάξεις του άρθρου 8, παρ. 1, περ. α' του 
ν. 3469/2006 «Εθνικό Τυπογραφείο, Εφημερίς της Κυ- 
βερνήσεως και λοιπές διατάξεις»(Α 131). 

7. Τις διατάξεις του άρθρου 5, του ν. 3861/2010 «Ενί¬ 
σχυση της διαφάνειας με την υποχρεωτική ανάρτηση 
νόμων και πράξεων των κυβερνητικών, διοικητικών και 
αυτοδιοικητικών οργάνων στο διαδίκτυο "Πρόγραμμα 
Διαύγεια" και άλλες διατάξεις» 112). 

8. Τις διατάξεις της υπ'αριθμ. Φ. 120/01/510313/Σ.94 
από 5-1-2018 απόφασης του Υπουργού Εθνικής Άμυνας 
«Κύρωση του Εθνικού Κανονισμού Ασφαλείας (ΕΚΑ)» 
(Β'683). 

9. Το άρθρο 3 του υπ' αριθμ. 2252/2004 Κανονισμού 
(ΕΚ) του Συμβουλίου της 13ης Δεκεμβρίου 2004 σχετι¬ 
κά με την καθιέρωση προτύπων για τα χαρακτηριστικά 
ασφαλείας και τη χρήση βιομετρικών στοιχείων στα δια¬ 
βατήρια και τα ταξιδιωτικά έγγραφα των κρατών μελών. 

10. Το γεγονός ότι, το νέο δελτίο ταυτότητας πρέπει 
να πληροί τις απαραίτητες προδιαγραφές που έχουν θε¬ 
σπιστεί από την Ευρωπαϊκή Ένωση (αρθ. 1 του υπ'αριθ. 
2252/2004 Κανονισμού (ΕΚ) του Συμβουλίου της 13ης 
Δεκεμβρίου 2004), να είναι συμβατό με τις συστάσεις του 
ΙΈΑΟ'ΊηΐθΓΠΒΐίοπθΙ ΈίνίΙ Ανώΐίοη Οι^Βηίζθΐίοη" (Παράρ¬ 
τημα Α, εγγράφου 9303 ΙΈΑΟ) και να περιλαμβάνει ισχυ¬ 
ρές δικλείδες ασφαλείας κατά της πλαστογράφησής του. 

11. Το γεγονός ότι από τις διατάξεις της παρούσας 
απόφασης αυτής δεν προκαλείται επιπλέον δαπάνη σε 
βάρος του κρατικού προϋπολογισμού, σύμφωνα με την 
υπ'αριθμ. 8000/1/2018/1-ιβ'από 11-05-2018 εισήγηση 
της Γενικής Διεύθυνσης Οικονομικών και Επιτελικού Σχε- 
διασμού του Υπουργείου Εσωτερικών, αποφασίζουμε: 

Άρθρο 1 

Ορίζουμε τις προδιαγραφές του νέου δελτίου ταυτό¬ 
τητας, ως αυτές περιλαμβάνονται στο επισυναπτόμενο 
υπ'αριθμ. πρωτ. 7008/13/52-κβ'Τεύχος Β2'«Απόρρητες 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2212/13.06.2018 


Τεχνικές Προδιαγραφές Εντύπου Δελτίου Ταυτότητας 
Ελλήνων Πολιτών», που συνέταξε ειδική επιτροπή και το 
οποίο αποτελεί αναπόσπαστο μέρος της παρούσας από¬ 
φασης, αποτελούμενο από είκοσι τέσσερις (24) σελίδες. 

Άρθρο 2 

Οι επισυναπτόμενες στην παρούσα απόφαση τεχνικές 
προδιαγραφές, σύμφωνα με τις διατάξεις του άρθρου 8, 
παρ. 1, περ. α'του ν. 3469/2006 «Εθνικό Τυπογραφείο, 
Εφημερίς της Κυβερνήσεως και λοιπές διατάξεις» (Α' 131), 
του άρθρου 5, του ν. 3861 /2010 «Ενίσχυση της διαφάνει¬ 
ας με την υποχρεωτική ανάρτηση νόμων και πράξεων 
των κυβερνητικών, διοικητικών και αυτοδιοικητικών ορ¬ 
γάνων στο διαδίκτυο "Πρόγραμμα Διαύγεια" και άλλες 
διατάξεις» (ΑΊ12) καιτηςυπ'αριθμ. Φ. 120/01/510313/Σ.94 
από 5-1-2018 απόφασης του Υπουργού Εθνικής Άμυνας 
«Κύρωση του Εθνικού Κανονισμού Ασφαλείας (ΕΚΑ)» (Β' 
683), χαρακτηρίζονται απόρρητες, δεν δημοσιεύονται 
στην Εφημερίδα της Κυβερνήσεως, δεν αναρτώνται στο 
διαδίκτυο, και δεν περιέρχονται σε γνώση τρίτων, πέραν 
των αρμοδίων Υπηρεσιών της Ελληνικής Αστυνομίας 
(Διεύθυνση Κρατικής Ασφάλειας/Α.Ε.Α., Διεύθυνση Δια¬ 
βατηρίων και Εγγράφων Ασφαλείας/Α.Ε.Α., Διεύθυνση 
Εγκληματολογικών Ερευνών/Α.Ε.Α.) και του αναδόχου 
του έργου, με την υπογραφή ρήτρας εμπιστευτικότητας. 
Κατ' εξαίρεση και μόνο για τις ανάγκες προκήρυξης του 
σχετικού διαγωνισμού, δύναται να δημοσιεύεται από¬ 
σπασμα των τεχνικών προδιαγραφών, ως περιλαμβά¬ 
νονται στο υπ' αριθμ. 7008/13/52-κ'τεύχος Α' «Τεχνικές 
προδιαγραφές του Ολοκληρωμένου Πληροφοριακού 
Συστήματος Εντύπων Ασφαλείας», Κεφ. 10.13, σελίδα 
186 έως και 193. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση, με την επιφύλαξη των διατάξε¬ 
ων του άρθρου 2, να δημοσιευθεί στην Εφημερίδα της 
Κυβερνήσεως. 

Αθήνα, 6 Ιουνίου 2018 

Ο Αναπληρωτής Υπουργός 

ΝΙΚΟΛΑΟΣΤΟΣΚΑΣ 


Αριθμ. 4455/Α1-3845 (2) 

Σύσταση Ειδικής Επιτροπής Αξιολόγησης του άρ¬ 
θρου 21 του ν. 4369/2016 στην Ελληνική Στατι¬ 
στική Αρχή (ΕΛ.ΣΤΑΤ.). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΣΤΑΤΙΣΤΙΚΗΣ ΑΡΧΗΣ 

Έχοντας υπόψη: 

Ι.Τις διατάξεις: 

α. Του ν. 3832/2010 «Ελληνικό Στατιστικό Σύστημα 
(ΕΛ.Σ.Σ.) Σύσταση της Ελληνικής Στατιστικής Αρχής (ΕΛ. 
ΣΤΑΤ.) ως Ανεξάρτητης Αρχής», (ΦΕΚ 38/τ.Α79.3.2010), 
όπως έχει τροποποιηθεί και ισχύει, 
β. του π.δ. 226/2000 «περί οργανισμού της Γ.Γ. ΕΣΥΕ». 


2. Τις διατάξεις των άρθρων 21 και 30 του ν. 4369/2016 
«Εθνικό Μητρώο Επιτελικών Στελεχών Δημόσιας Διοί¬ 
κησης, βαθμολογική διάρθρωση θέσεων, συστήματα 
αξιολόγησης, προαγωγών και επιλογής προϊσταμένων 
(διαφάνεια - αξιοκρατία και αποτελεσματικότητα της 
Δημόσιας Διοίκησης) και άλλες διατάξεις» (ΦΕΚ 33/Α'). 

3. Τ ις διατάξεις του άρθρου 162 του ν. 3528/2007 «Κύ¬ 
ρωση του Κώδικα Κατάστασης Δημοσίων Πολιτικών 
Διοικητικών Υπαλλήλων και Υπαλλήλων Ν.Π.Δ.Δ.» 
(ΦΕΚ Α'26), όπως ισχύουν. 

4. Τις διατάξεις των άρθρων 13-15 του ν. 2690/1999 
(ΦΕΚ 45 Α') «Κύρωση του Κώδικα Διοικητικής Διαδικα¬ 
σίας και άλλες διατάξεις», όπως ισχύουν. 

5. Την υπ' αριθμ. υπουργική απόφαση Φ.32.14/750/ 
οικ. 32768/22-12-2016 με θέμα «Καθορισμός της μορφής 
και του περιεχομένου των Εντύπων Έκθεσης Αξιολόγη¬ 
σης σύμφωνα με τις διατάξεις του ν. 4369/2016» (ΦΕΚ 
4434/Β730-12-2016). 

6. Την αριθμ. ΔΙΔΑΔ/Φ.32.14/753/οικ.7513/03-03-2017 
εγκύκλιο του Υπουργείου Διοικητικής Ανασυγκρότησης 
με θέμα «Ν. 4369/2016 (ΦΕΚ Α'33) - ΜΕΡΟΣ Β'ΣΥΣΤΗ¬ 
ΜΑ ΑΞΙΟΛΟΓΗΣΗΣ - Αξιολόγηση, Στοχοθεσία, Κοινωνική 
λογοδοσία και συμμετοχή» (ΑΔΑ: ΨΩ5Κ465ΧΘΨ-ΠΥΒ). 

7. Την υπ'αριθμ. 5573/Α1-4074/13-06-2016 απόφαση 
(ΦΕΚ 1934/τ.Β'/2016) συγκρότησης του Υπηρεσιακού 
Συμβουλίου της ΕΛ.ΣΤΑΤ. (ΑΔΑ: ΩΞ026ΣΓ1Η1), κα¬ 
θώς και τις υπ' αριθ. 6458/Α1 -4741 /12.7.2016 και 293/ 
Α1-254/11.1.2017 αποφάσεις ορισμού μελών του Υπη¬ 
ρεσιακού Συμβουλίου της ΕΛ.ΣΤΑΤ. 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

1. Συνιστάται στην Ελληνική Στατιστική Αρχή (ΕΛ. 
ΣΤΑΤ.) Ειδική Επιτροπή Αξιολόγησης του άρθρου 21 
του ν. 4369/2016 για το σύνολο του προσωπικού της, 
με έδρα τον Πειραιά. 

2. Η εν λόγω Επιτροπή αποτελείται από τα τακτικά μη 
αιρετά μέλη του Υπηρεσιακού Συμβουλίου της ΕΛ.ΣΤΑΤ., 
με την υποχρεωτική συμμετοχή ενός Προϊσταμένου Γε¬ 
νικής Διεύθυνσης προερχόμενο από άλλο φορέα, ως 
ακολούθως: 

α) Τρεις (3) μόνιμους υπαλλήλους και τους αναπλη¬ 
ρωτές αυτών, που ασκούν καθήκοντα προϊσταμένου 
Διεύθυνσης, έχουν τον περισσότερο χρόνο άσκησης 
καθηκόντων προϊσταμένου Διεύθυνσης, υπάγονται 
στην αρμοδιότητα του Υπηρεσιακού Συμβουλίου και 
υπηρετούν στην έδρα του ή στο Νομό Αττικής, για τα 
Υπηρεσιακά Συμβούλια που εδρεύουν στο νομό αυτό. 

β) Έναν προϊστάμενο Γενικής Διεύθυνσης από άλλο 
Υπουργείο ή άλλο φορέα, με τον αναπληρωτή του, οι 
οποίοι επιλέγονται υποχρεωτικά μετά από δημόσια 
κλήρωση μεταξύ τουλάχιστον πέντε (5) υποψηφίων 
που προέρχονται από πέντε (5) διαφορετικούς φορείς. 

γ) Γραμματέας της Ειδικής Επιτροπής Αξιολόγησης, 
ορίζεται ο Γραμματέας του Υπηρεσιακού Συμβουλίου 
με τον αναπληρωτή του. 

3. Έργο της Ειδικής Επιτροπής Αξιολόγησης είναι 
η αξιολόγηση των ενστάσεων του άρθρου 20 του 
ν. 4369/2016, καθώς και των εξαιρετικών επιδόσεων 
κατά τα οριζόμενα στις παραγράφους 5 και 12 του άρ- 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

θρου 17, στις παραγράφους 5 και 11 του άρθρου 18 και 
στην παράγραφο 4 του άρθρου 16. 

Αν η Επιτροπή κληθεί να αξιολογήσει ενστάσεις ή τις 
εξαιρετικές επιδόσεις υπαλλήλων ή προϊσταμένων που 
έχουν αξιολογηθεί από μέλος της Επιτροπής, το συγκε¬ 
κριμένο μέλος κωλύεται να συμμετάσχει στην εξέταση 
του εν λόγω θέματος από την Επιτροπή και τη θέση του 
παίρνει ο αναπληρωτής του. 

Για τη συγκρότηση, τη σύνθεση, τις συνεδριάσεις, τη 
λειτουργία και τις πράξεις της Ειδικής Επιτροπής Αξιο¬ 
λόγησης εφαρμόζονται, κατά τα λοιπά, οι διατάξεις του 
Κώδικα Διοικητικής Διαδικασίας (ν. 2690/1999). 

4. Η θητεία της Ειδικής Επιτροπής Αξιολόγησης είναι 
διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 6 Ιουνίου 2018 

Ο Πρόεδρος κ.α.α 
Η Αναπληρώτρια Προέδρου 
Ασκούσα καθήκοντα Προϊσταμένης 
Γενικής Διεύθυνσης Στατιστικών Ερευνών 

ΒΑΣΙΛΙΚΗ ΜΠΕΝΑΚΗ-ΚΥΠΡΙΩΤΗ 


Αριθμ Πρωτ-114830 

_ Απαγ.Δ/ξης22 (3) 

Παράταση δασικής απαγορευτικής διάταξης κυ¬ 
νηγιού ορισμένου χρόνου σε έκταση 4.900,00 
στρ. περίπου, που βρίσκεται στην περιοχή των 
Τ.Κ. Αγίου Φλώρου, Τ.Κ. Αρφαρών, Τ.Κ. Πλατέως 
του Δήμου Καλαμάτας καιΤ.Κ. Σκάλας Δήμου Οι- 
χαλίας, πέριξτου κλωβού προσαρμογής θηρα¬ 
μάτων του Κυνηγετικού Συλλόγου Καλαμάτας. 

Ο ΣΥΝΤΟΝΙΣΤΗΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1 .Τη διάταξη του άρθρου 258 παρ. 5 του ν.δ. 86/1969 
«περί δασικού κώδικα» όπως τροποποιήθηκε με το άρ¬ 
θρο 7 παρ. 3 του ν.177/1975 «περί αντικαταστάσεως και 
συμπληρώσεως διατάξεων του ν.δ. 86/1969». 

2. Την αριθ. 414985/29-11-1985 (ΦΕΚ 757Β71985) κοι¬ 
νή υπουργική απόφαση «Μέτρα Διαχείρισης της άγριας 
πτηνοπανίδας» όπως αυτή τροποποιήθηκε με τις υπ' 
αριθ. 366599/16-12-1996 (ΦΕΚ 1188/τ.Β'/31 -12-1996) 
και 294283/23-12-1997 (ΦΕΚ 68/τ.Β'/4-2-1998) κοινή 
υπουργική απόφαση και της αριθ. 87578/703/6-3-2007 
κοινής υπουργικής απόφασης (ΦΕΚ 581/Β723-4-2007) 

3. Την αριθ. 78006/2538/1 -7-1994 διαταγή του Υπουρ¬ 
γείου Γεωργίας αναφορικά μετις απαγορεύσεις κυνηγίου 
ορισμένου χρόνου. 

4. Τις διατάξεις του ν.3852/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

5. Τις διατάξεις του π.δ. 139/2010 «Οργανισμός της Α.Δ. 
Πελοποννήσου, Δυτικής Ελλάδας και Ιονίου». 

6. Το αρ. 28 και 28Α του ν. 4325/2015 (ΦΕΚ Α'47) «Εκ¬ 
δημοκρατισμός της Διοίκησης -Καταπολέμηση Γραφειο¬ 


κρατίας και Ηλεκτρονική Διακυβέρνηση Αποκατάσταση 
αδικιών και άλλες διατάξεις». 

7. Την αριθ. 15870/15-5-2017 απόφαση του Υπουργού 
Εσωτερικών περί διορισμού του Νικολάου Παπαθεοδώ- 
ρου του Αγγελάκη ως Συντονιστή της Αποκεντρωμένης 
Διοίκησης Πελοποννήσου, Δυτικής Ελλάδας και Ιονίου 
(ΦΕΚ τ. Υ.Ο.Δ.Δ. 250/26-5-2017). 

8. Την αριθ. πρωτ. 141194/23-06-2017 απόφαση του 
Συντονιστή Αποκεντρωμένης Διοίκησης Πελοποννήσου, 
Δυτικής Ελλάδας και Ιονίου «Περί μεταβίβασης δικαιώ¬ 
ματος υπογραφής"Με εντολή Συντονιστή" σε Προϊστα¬ 
μένους Υπηρεσιών της Γενικής Διεύθυνσης Δασών και 
Αγροτικών Υποθέσεων, καθώς και σε Προϊσταμένους 
της Αποκεντρωμένης Διοίκησης Πελοποννήσου, Δυτικής 
Ελλάδας και Ιονίου» (ΦΕΚτ.Β72262/4-07-2017). 

9. Την αριθ. 41558/3665/20-5-2015 Ρυθμιστική Απα¬ 
γορευτική Διάταξη κυνηγίου ορισμένου χρόνου στις 
περιοχές Τ.Κ. Αγίου Φλώρου, Αρφαρών, Πλατέως, Σκά¬ 
λας ΦΕΚ1123 Β712-6-2015 και ΑΔΑ:7ΖΟΕΟΡ1 Φ-Ξ1Φ) 
για τρία (3) χρόνια, από την έναρξη της κυνηγετικής 
περιόδου 2015-2016 έως την έναρξη της κυνηγετικής 
περιόδου 2018-2019. 

ΙΟ.Τοαριθ. 110/16-5-2018έγγραφο-αίτηματου Κυνη¬ 
γετικού Συλλόγου Καλαμάτας αναφορικά με την παράτα¬ 
ση της απαγόρευσης κυνηγίου στην περιοχή του Αγίου 
Φλώρου γύρω από τον κλωβό προσαρμογής θηραμάτων 
του Κυνηγετικού Συλλόγου Καλαμάτας. 

11. Το γεγονός ότι η προτεινόμενη απαγόρευση, σε 
συνδυασμό με τη λειτουργία του κλωβού προσαρμογής 
θηραμάτων του Κυνηγετικού Συλλόγου Καλαμάτας που 
βρίσκεται εγκατεστημένος στην περιοχή τηςΤ.Κ. Πλατέ¬ 
ως, θα συμβάλει στην προστασία, ανάπτυξη και αναπα¬ 
ραγωγή της άγριας πανίδας της περιοχής και ειδικότερα 
στη μεγιστοποίηση επιβίωσης των απελευθερωμένων 
θηραμάτων (φασιανών), αποφασίζουμε: 

Παρατείνουμε την απαγόρευση Θήρας που ισχύει με 
την αρ. 41558/3665/20-5-2015 Ρυθμιστική Απαγορευτική 
Διάταξη κυνηγίου ορισμένου χρόνου στις περιοχές Τ.Κ. 
Αγίου Φλώρου, Αρφαρών, Πλατέως, Σκάλας ΦΕΚ 1123 
Β712-6-2015 και ΑΔΑ:7ΖΟΕΟΡ1Φ-Ξ1Φ) για άλλα τρία (3) 
χρόνια και συγκεκριμένα μέχρι την έναρξη της κυνηγετι¬ 
κής περιόδου 2021-2022 σε έκταση 4.900 στρ. περίπου, 
που βρίσκεται στην περιοχή τηςΤ.Κ. Αγίου Φλώρου,Τ.Κ. 
Αρφαρών, Τ.Κ. Πλατέως του Δήμου Καλαμάτας και Τ.Κ. 
Σκάλας Δήμου Οιχαλίας, γύρω από τον κλωβό προσαρ¬ 
μογής θηραμάτων του Κυνηγετικού Συλλόγου Καλαμάτας. 

Κατά τα λοιπά εξακολουθεί να ισχύει η αρ. 41558/ 
3665/20-5-2015 Ρυθμιστική Απαγορευτική Διάταξη κυ¬ 
νηγίου ορισμένου χρόνου ΦΕΚ 1123Β /12-6-2015 και 
ΑΔΑ:7ΖΟΕΟΡ1 Φ-Ξ1 Φ). 

Με την παρούσα δεν προκαλείται δαπάνη σε βάρος 
του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 7 Ιουνίου 2018 

Με εντολή Συντονιστή 

Αποκεντρωμένης Διοίκησης 

Ο Δασάρχης Καλαμάτας 

ΣΠΥΡΟΣ ΚΑΤΣΙΠΟΔΑΣ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β' 2212/13.06.2018 


ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35τ6Γ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νννννν.βΐ.9 1. 

ΤΗΛΕΦΩΝΙΚΟ ΚΕΝΤΡΟ: 210 5279000 - Ωιχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν6ΐ)ΐη3$ΐ6Ι'.6ΐ@6ΐ.9·' 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


Γί^ΡΤΤτττ^ ι: ■ ' .'ώιτη σπη Γ _ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























